
Parlamentul Republicii Moldova adoptă prezenta lege organică.
Articolul 1. Dispoziţii generale.

(1) Pe teritoriul administrativ geografic, subordonat Primăriei comunei Cărpineni, raionul Hânceşti, Republica Moldova, se înfiinţează Zona Antreprenoriatului Liber de producere, prelucrare şi confecţionare a mărfurilor agro-industriale „Baştina-Cărpineni”, denumită în continuare ZAL „Baştina-Cărpineni”.

(2) Termenul de funcţionare a ZAL „Baştina-Cărpineni” de producere, prelucrare şi confecţionare a mărfurilor agro-industriale „Baştina-Cărpineni” este stabilit de 30 de ani.

(3) Pentru înfiinţarea şi funcţionarea ZAL de producere şi prelucrare a mărfurilor agro-industriale „Baştina-Cărpineni”, în folosinţa Administraţiei ZAL „Baştina-Cărpineni” se prezintă şi se transmit loturile de pământ arabile, păşunile, imaşurile, livezile, viile, alte sectoare de pământ aferente, inclusiv şi cele publice, atribuite Primăriei comunei Cărpineni, în competenţa căreia sunt incluse şi pământurile localităţii Horjeşti, şi distribuite locatarilor comunei Cărpineni conform legislaţiei civile, cadastrale şi celei funciare a Republicii Moldova aflate în vigoare, conform hărţilor cadastrale întocmite de organele de putere executivă din Republica Moldova.
(4) ZAL „Baştina-Cărpineni” este parte integră a teritoriului vamal al Republicii Moldova, separat din punct de vedere economic, fiscal şi vamal, strict-delimitată pe tot perimetrul ei, prin semne speciale convenţionale, în care, pentru antreprenorii locali înregistraţi în modul cuvenit de legislaţia naţională şi cei străini, le sunt acordate regimurile preferenţiale vamale, fiscale, financiare şi bancare în condiţiile prevăzute de Convenţiile, Acordurile internaţionale, cât şi ale legislaţiei naţionale a statului. 

(5) Hotarele şi configuraţia ZAL „Baştina-Cărpineni”, care sunt indicate în planurile cadastrale ale acestor teritorii, sunt considerate ca frontieră vamală internă a statului şi sunt asimilate cu frontiera vamală externă a Republicii Moldova. 
Teritoriul ZAL „Baştina-Cărpineni” este delimitat de partea teritorială geografică a statului prin marcarea semnelor speciale stabilite şi aprobate de Guvern. 
Paza şi supravegherea hotarelor ZAL „Baştina-Cărpineni” se asigură de către organele de stat şi cele de drept din Republica Moldova în baza contractelor încheiate de acestea cu Administraţia ZAL „Baştina-Cărpineni”.

(6) Drepturile şi obligaţiile Administraţiei ZAL „Baştina-Cărpineni”, în calitatea sa de beneficiar funciar, sunt reglementate de legislaţia civilă, funciară, cadastrală, a celei administrative, cât şi a Convenţiilor şi Acordurilor internaţionale în acest domeniu, la care Republica Moldova este parte.
Articolul 2. Înţelesul şi sensul unor noţiuni utilizate în lege.

În sensul explicării, interpretării şi aplicării prezentei legi se definesc următoarele noţiuni:

- Zonă a Antreprenoriatului Liber (ZAL) – parte teritorială a Republicii Moldova, care este marcată cu semne speciale convenţionale, aprobate în bază de Hotărâre de Guvern, pe care antreprenorii, întreprinzătorii, persoanele juridice, cât şi persoanele fizice, rezidenţi şi subiecţi ai ZAL „Baştina-Cărpineni”, practică activitatea de antreprenoriat;

- hotarele Zonei Antreprenoriatului Liber – marcarea cu semne speciale convenţionale, stabilite şi aprobate de Guvern la limitele terenurilor cadastrale, stabilite în baza Codului Vamal al Republicii Moldova, a Legii cu privire la zonele economice libere nr.440-XV din 27.01.2001, cât şi a prezentei Legi;

- Administraţia Zonei Antreprenoriatului Liber – organul de stat instituit de Guvern, aflat pe teritoriul comunei Cărpineni, cu statut de persoană juridică, care îşi desfăşoară activitatea sa pe principii de autofinanţare;

- rezidenţii Zonei Antreprenoriatului Liber „Baştina-Cărpineni” – persoanele juridice şi persoanele fizice cu statut juridic de antreprenor, înregistraţi în modul stabilit de legislaţia naţională a Republicii Moldova, care au reşedinţa juridică în comuna Cărpineni, inclusiv şi în satul Horjeşti şi care îşi desfăşoară activitatea lor economică în limitele hotarelor ZAL „Baştina-Cărpineni”;
- subiecţii Zonei Antreprenoriatului Liber „Baştina-Cărpineni” – persoanele juridice, cât şi persoanele fizice care îşi efectuează activitatea lor economică la prelucrarea, ambalarea producţiei, mărfurilor agro-industriale, a celor industriale, inclusiv şi prestarea serviciilor de transportare a mărfurilor, produselor confecţionate în ZAL „Baştina-Cărpineni”, care pot avea reşedinţa atât în ZAL „Baştina-Cărpineni”, cât şi în afara Zonei Antreprenoriatului Liber „Baştina-Cărpineni”;
- genul de activitate – domeniul în care persoana juridică, persoana fizică cu statut de antreprenor îşi desfăşoară activitatea de antreprenor;

- autorizaţie pentru desfăşurarea unui gen anumit de activitate – permisiune în formă scrisă, după o anumită formă, prevăzută de legislaţia civilă a statului, eliberată subiectului concret, rezident sau subiect al ZAL, de către Administraţia ZAL „Baştina-Cărpineni” pe o anumită perioadă de timp, pentru desfăşurarea genului de activitate, permis în limitele teritoriului ZAL sau în afara acestuia şi prevăzut în contractul încheiat între Administraţia ZAL şi rezindentul, subiectul ZAL;
- contract de activitate a rezidentului ZAL – documentul de formă specială, prevăzută de legislaţia naţională, civilă şi cea internaţională, prin care persoana juridică – rezident, subiect al ZAL, îşi asumă obligaţiunile de a practica genul de activitate în cadrul ZAL, în afara ei, prevăzut în conformitate cu legislaţia internaţională şi cea naţională a Republicii Moldova aflată în vigoare;

- activitatea internă a rezidentului ZAL – domeniul de activitate productivă, prin care rezidentul îşi asumă obligaţiunile de a activa în conformitate cu legislaţia civilă-comercială, a altei legislaţii a statului;

- activitatea economică externă – comercializarea mărfurilor, produselor finite, a fabricatelor în afara hotarelor ZAL, cât şi în afara teritoriului vamal al Republicii Moldova;

- activitatea de transport – transportarea de mărfuri, produse, fabricate, semifabricate în afara hotarelor ZAL, cât şi în afara teritoriului vamal al Republicii Moldova;

- fondurile fixe ale ZAL – clădiri şi construcţii de producţie, fabrici, zăvoade, depozite de prelucrare a producţiei agricole, vinicole, terenuri, drumuri, instalaţii tehnice, reţele de apă solubrizată, orice fel de utilaj, inclusiv şi articole de birotehnică şi maşini, orice fel de maşini speciale de orice modificaţii, cu excepţia mijloacelor tehnice de deplasare pentru pasageri, căi de comunicaţie, utilizate în procesul de executare a activităţii de întreprinzător în ZAL;

- infrastructura ZAL, dezvoltarea ei – clădirile, încăperile, construcţiile, utilajele, agregatele, mecanismele, conductele de apă, căile de solubrizare, liniile şi căile de comunicaţie pe care Administraţia Zonei Antreprenoriatului Liber le consieră favorabile pentru funcţionarea zonei, dezvoltarea permanentă şi planificaţia acestora în scopul promovării şi dezvoltării sferei productive în limitele hotarelor ZAL.
Articolul 3. Dreptul aplicabil pe teritoriul Zonei Antreprenoriatului Liber „Baştina-Cărpineni”.
(1) Pe teritoriul zonei libere acţionează:

      a) Convenţiile internaţionale în domeniu, la care Republica Moldova este parte;

      b) Acordurile internaţionale la care Republica Moldova este parte;

      c) legislaţia naţională a Republicii Moldova;

      d) actele letislative, dispozitive şi cele normative ale Guvernului;

      e) actele normative ale Administraţiei ZAL, adoptate în limitele competenţei sale, care nu contravin prezentei legi.

(2) Proiectele de acte normative ale autorităţilor administraţiei publice care urmează să reglementeze activitatea zonelor libere sunt supuse unei expertize obligatorii la Ministerul Economiei şi Comerţului şi la Agenţia Naţională pentru Protecţia Concurenţei.

(3) Investiţiile pe teritoriul ZAL „Baştina-Cărpineni” beneficiază de protecţia juridică a statului. Regimul activităţii investiţionale şi de întreprizător în ZAL „Baştina-Cărpineni” nu poate fi mai puţin favorabil decât regimul stabilit pentru agenţii economici, persoanele fizice cu statut de antreprenori, care îşi desfăşoară activitatea pe cealaltă parte a teritoriului vamal al Republicii Moldova.

(4) Bunurile ZAL „Baştina-Cărpineni”  nu pot fi expropriate, naţionalizate, rechiziţionate şi confiscate, decât doar prin hotărâre judecătorească.

(5) După achitarea impozitelor, taxelor şi altor plăţi prevăzute de legislaţie, investitorilor străini li se garantează dreptul de a transfera peste frontiera vamală a Republicii Moldova sumele în valută străină, obţinute de ei în calitate de profit (dividende), cele rezultate din vânzarea integrală sau parţială a bunurilor ce le aparţin ori a pachetului de acţiuni (a cotei-părţi) al întreprinderii-rezident, precum şi din lichidarea sau reorganizarea întreprinderii în modul stabilit prin legi.

(6) Zona Antreprenoriatului Liber „Baştina-Cărpineni” reprezintă teritorii demilitarizate. În această zonă nu se permite producerea, transportarea şi păstrarea armamentului, precum şi dislocarea unităţilor militare.

(7) În ZAL „Baştina-Cărpineni” nu se admit activităţi interzise de legislaţia Republicii Moldova sau de acordurile internaţionale la care Republica Moldova este parte.

(8) Statul nu poartă răspundere pentru angajamentele Administraţiei ZAL „Baştina-Cărpineni” şi ale rezidenţilor şi subiecţilor acestei zone, iar Administraţia, rezidenţii şi subiecţii – pentru angajamentele statului.

Articolul 4. Crearea Zonei Antreprenoriatului Liber „Baştina-Cărpineni”.
(1) Zona Antreprenoriatului Liber „Baştina-Cărpineni” este creată la iniţiativa Organizaţiei Obşteşti Neguvernamentale, cu statut juridic republican, „Baştina-Cărpineni”, aprobată de Guvern, adoptată pe Parlamentul Republicii Moldova în corespundere cu prezenta lege.

(2) Zona Antreprenoriatului Liber „Baştina-Cărpineni” este creată pe o suprafaţă totală de peste 8 000 ha de pământ şi se atribuie către Zonele Antreprenoriatului Liber foarte mari.

(3) În Zona Antreprenoriatului Liber „Baştina-Cărpineni” sunt încadrate sectoarele de pământ arabil, livezile, viile, păşunile, imaşurile, alte sectoare de pământ, inclusiv sectoarele de pământ public atribuite locatarilor comunei Cărpineni, inclusiv şi a satului Horjeşti, raionul Hânceşti, subordonate organului administrativ teritorial, Primăria Cărpineni, raionul Hânceşti.

(4) Hotarele şi configuraţia Zonei Antreprenoriatului Liber „Baştina-Cărpineni” sunt aprobate de Guvernul Republicii Moldova, în baza hărţilor cadastrale teritoriale atribuite comunei Cărpineni, anexate la prezenta Lege, după cum şi Concepţia de creare şi dezvoltare a ZAL „Baştina-Cărpineni”.

Articolul 5. Marcarea şi desemnarea Zonei Antreprenoriatului Liber „Baştina-Cărpineni”.
Marcarea teritoriului cadastral pe care este formată, funcţionează şi activează ZAL „Baştina-Cărpineni” se efectuează în bază de semne speciale convenţionale, elaborate şi aprobate în bază de Hotărâre a Guvernului Republicii Moldova, care se instalează în locurile fixe, vizibile, pe longitudinea hotarelor zonei, în special pe căile accesibile de comunicaţie, la limitele teritoriilor cadastrale atribuite Zonei Antreprenoriatului Liber.

Desemnarea teritoriilor cadastrale, a imobilelor industriale în Zona Antreprenoriatului Liber „Baştina-Cărpineni” între rezidenţii Zonei Antreprenoriatului Liber se efectuează în bază de semne, aprobate în baza Hotărârii Guvernului, instalate conform hărţilor cadastrale şi a titlului de proprietate obţinut în mod legal de către rezidenţii şi subiecţii ZAL, la limitele sectoarelor de teren agricol, imaş, păşune, livadă, vie, alte teritorii aferente, instalate în modul corespunzător în locurile respective cadastrale de către Administraţia ZAL „Baştina-Cărpineni”, de comun acord cu reprezentanţii autorităţilor publice locale, întocmind în acest scop acte de formă specială, prevăzute de legislaţia în vigoare a Republicii Moldova.

Articolul 6. Principiile creării şi activităţii Zonei Antreprenoriatului Liber „Baştina-Cărpineni”.
La baza formării şi activităţii ZAL „Baştina-Cărpineni” stau: a) principiile generale şi b) principiile speciale. 

a) Către principiile generale urmează a fi atribuite:

             1) principiul legalităţii;

             2) principiul oportunităţii;

             3) principiul obiectivităţii;

             4) principiul democratismului;

             5) principiul transparenţei totale a activităţii ZAL;

             6) principiul eficacităţii economice a ZAL;

             7) principiul colaborării internaţionale cu alte ZAL, ZEL la producerea, confeţionarea, împachetarea şi ambalarea mărfurilor agro-industriale;

             8) principiul transparenţei depline a activităţii economice, sociale şi culturale a ZAL „Baştina-Cărpineni”.

b) Către principiile speciale se atribuie:

             1) principiul egalităţii între rezidenţii ZAL;

             2) principiul plentitudinii reglementării normelor de drept juridice, economice acordate subiecţilor rezidenţi ai ZAL;

             3) principiul partenerităţii între rezidenţii ZAL;

             4) principiul colaborării legale între rezidenţii ZAL;

             5) principiul activităţii şi schimbului reciproc de produse, bunuri între rezidenţii ZAL;

             6) principiul proporţionalităţii participării subiecţilor rezidenţi ai ZAL la crearea produselor, obţinerea mărfurilor destinate pentru realizare şi consum;

             7) principiul echităţii economice sociale şi financiare între subiecţii rezidenţi ai ZAL;
             8) principiul asigurării şi distribuirii obiective, după destinaţii, cu utilaje şi mecanisme speciale parvenite din investiţiile străine, conform practicării genului de activitate productiv-economică;

             9) principiul achitării necondiţionate cu mijloacele băneşti, valutare şi alte forme de plată cu subiecţii şi cu rezidenţii ZAL, parvenit din realizarea mărfurilor, produselor, bunurilor obţinute, confecţionate, fabricate în ZAL „Baştina-Cărpineni”.

             10) principiul efectuării şi îndeplinirii statisticii contabile, celei economico-financiare depline şi transparente referitor activităţii subiecţilor rezidenţi ai ZAL atât pe teritoriul ZAL, cât şi în afara teritoriului ZAL „Baştina-Cărpineni”.

Articolul 7. Domeniile de activitate ale Zonei Antreprenoriatului Liber.
Zona Antreprenoriatului Liber „Baştina-Cărpineni” este creată cu scopul de a practica următoarele domenii de activitate:

1) Sectorul agrar-industrial:

      a) prelucrarea terenurilor de pământ arabil în scopul creşterii produselor agricole;

      b) îngrijirea livezilor aflate în raza ZAL în scopul creşterii recoltei pomicole şi pregătirii acesteia pentru comercializarea pe piaţa de consum;

      c) îngrijirea viilor în scopul creşterii strugurilor şi pregătirea pentru comercializare a acestora;

      d) prelucrarea strugurilor pe teritoriul ZAL în scopul obţinerii materiei prime vinicole;

      e) prelucrarea produselor pomilegumicole şi ambalarea acestora, pentru a fi comercializate pe piaţa de consum, în afara hotarelor ZAL, cât şi în afara teritoriului vamal al Republicii Moldova;

      f) prelucrarea grânelor în scopul obţinerii nutreţurilor combinate, necesare pentru sectorul zootehnic, aflate pe teritoriul ZAL „Baştina-Cărpineni”;
      g) crearea rezervelor şi a fondurilor semigere de grâne, nutreţuri, seminţe, destinate pentru industria agricolă.
2) Sectorul vinicol-industrial:

      a) prelucrarea strugurilor crescuţi atât pe teritoriul ZAL, cât şi în fara hotarelor ei, în scopul obţinerii materiei prime vinicole;

      b) obţinerea vinurilor seci, vinurilor tari, a lichiorului, coniacului, a spirtului rectificat şi a altor băuturi alcoolice obţinute ca rezultat al prelucrării strugurilor;

      c) îmbutelierea vinurilor, lichiorurilor, coniacului pe teritoriul ZAL sub marca de producţie a ZAL „Baştina-Cărpineni”;

      d) exportul vinurilor, lichiorului, coniacului, a altor feluri de băuturi alcoolice pe piaţa internă de consum a Republicii Moldova, cât şi în afara teritoriului vamal al Republicii Moldova.

3) Sectorul zootehnic:

      a) creşterea vitelor cornute mici, a vitelor mari cornute pentru lapte, carne, blănuri şi piei;

      b) creşterea porcinelor şi a bovinelor pentru carne;

      c) prelucrarea laptelui, în scopul obţinerii produselor finite lactate;

      d) prelucrarea cărnii de bovine, porcine, vitelor mici cornute pe teritoriul ZAL în bază de tehnologii sofisticate contemporane;

      e) exportul produselor finite de lactate şi a celor preparate din carne din ZAL „Baştina-Cărpineni” pe teritoriul vamal al Republicii Moldova, cât şi în afara lui.

4) Sectorul energetic:

      a) obţinerea, prelucrarea şi livrarea energiei electrice în bază de vânt (eoliană) pe teritoriul ZAL „Baştina-Cărpineni”;

      b) obţinerea şi prelucrarea energiei electrie în bază de gaze naturale şi biogaze;

      c) livrarea energiei electrice obţinute pe teritoriul ZAL consumatorilor din ZAL „Baştina-Cărpineni”, cât şi exportul energiei electrice pe teritoriul vamal al Republicii Moldova.

5) Sectorul industrial-economic:

      a) fabricarea, confecţionarea mărfurilor de construcţie, obţinute în bază de lut, piatră, prundiş, nisip, ciment;

      b) fabricarea, confecţionarea mărfurilor de construcţie forestiere;

      c) fabricarea, confecţionarea şi obţinerea mărfurilor de construcţie obţinute din produse alimentare;

      d) producerea şi ansamblarea mărfurilor obţinute din confecţii metalice;

      e) livrarea mărfurilor obţinute din lut, piatră, prundiş, argilă, nisip, din produse lemnoase pe piaţa internă de consum a Republicii Moldova;

      f) introducerea pe teritoriul ZAL „Baştina-Cărpineni” a mărfurilor textile, industriale, lactate, animaliere, şi comercializarea lor pe piaţa comunei Cărpineni; 
      g) exportul mărfurilor de construcţie forestiere, a produselor obţinute în ZAL în afara teritoriului ZAL „Baştina-Cărpineni” şi în afara teritoriului vamal al Republicii Moldova.

Articolul 8. Administrarea Zonei Antreprenoriatului Liber „Baştina-Cărpineni”.
(1) Pentru administrarea zonei libere, în termen de 30 de zile de la intrarea în vigoare a prezentei legi privind crearea acesteia, Guvenul formează un organ de stat – Administraţia Zonei Antreprenoriatului Liber, denumită în continuare Administraţie, cu statut de persoană juridică şi care îşi desfăşoară activitatea pe principii de autofinanţare. Sediul Administraţiei ZAL se află pe teritoriul ZAL în comuna Cărpineni.
(2) Administraţia este condusă de un administrator principal, desemnat în funcţie de către Guvern, pe bază de contract încheiat pe un termen de 5 ani. Administratorul principal poartă răspundere pentru activitatea Administraţiei, pentru asigurarea supravegherii hotarelor Zonei Antreprenoriatului Liber şi respectarea sistemului de trecere autorizată. Funcţiile, drepturile şi obligaţiile administratorului principal sunt stabilite în contractul încheiat între acesta şi Ministerul Economiei şi Comerţului.

(3) Coordonarea şi controlul activităţii ZAL „Baştina-Cărpineni” intră în atribuţia Guvernului, fiind efectuate prin intermediul organelor de stat autorizate de acesta. Activitatea Administraţiei ZAL „Baştina-Cărpineni” este supusă unui audit anual.

(4) Principalele surse de venituri ale Administraţiei sunt:

      a) plăţile şi taxele achitate pentru participarea la concursurile de obţinere a dreptului de rezident al zonei libere şi înregistrarea în calitate de rezidenţi ai acesteia, precum şi pentru eliberarea autorizaţiilor pentru genurile corespunzătoare de activitate în zona respectivă;

      b) plăţile şi taxele zonale stabilite de Administraţie;

      c) veniturile de la darea în arendă a bunurilor, încăperilor şi terenurilor;

      d) cotizaţiile benevole ale rezidenţilor zonei libere pentru dezvoltarea infrastructurii aesteia;

      e) donaţiile parvenite din Republica Moldova, cât şi din afara teritoriului ei;

      f) alte venituri legale de exercitare a funcţiilor sale în condiţiile legii.

(5) Structura şi volumul împuternicirilor acordate Administaţiei ZAL „Baştina-Cărpineni” se stabilesc prin legi şi prin acte normative, elaborate de Guvernul Republicii Moldova.
(6) Administraţia îndeplineşte următoarele atribuţii principale:

      a) coordonează activitatea de creare a infrastructurii de producţie şi neproductive a ZAL „Baştina-Cărpineni”;

      b) menţine în stare de lucru sistemele de aprovizionare cu electricitate, apă şi energie termică de pe teritoriul ZAL „Baştina-Cărpineni”;

      c) organizează concursuri de obţinere a dreptului de rezident al zonei libere şi înregistrează rezidenţii, le eliberează autorizaţiile pentru desfăşurarea în zona respectivă a unor genuri concrete ale activităţii de întreprinzător stabilite în lege;

      d) asigură menţinerea în stare bună a îngrăditurilor şi construcţiilor din perimetrul ZAL „Baştina-Cărpineni”, efectuează controlul asupra respectării sistemului autorizat de trecere a hotarelor ZAL;

       e) elaborează şi asigură realizarea programului de dezvoltare complexă a ZAL „Baştina-Cărpineni” şi de protecţie a mediului;

       f) stabileşte, de comun acord cu Ministerul Economiei şi Comerţului, plăţi şi taxe zonale;

       g) încasează de la rezidenţii ZAL plăţi pe arendă şi alte plăţi prevăzute de prezenta lege;

       h) controlează modul în care rezidenţii zonei libere respectă contractele încheiate cu ea, precum şi legislaţia, normele şi regulile sanitaro-igienice de pe teritoriul ZAL „Baştina-Cărpineni”;

       i) întreţine relaţiile cu Serviciul Vamal al Republicii Moldova în scopul de a asigura respectarea legislaţiei vamale a Republicii Moldova, cât şi a legislaţiei vamale internaţionale.
7) Administraţia îşi coordonează activitatea cu autorităţile administraţiei publice locale din comuna Cărpineni, în ce priveşte soluţionarea problemelor sociale, ecologice şi a celor care ţin de dezvoltarea infrastructurii ZAL „Baştina-Cărpineni”. 

8) Deciziile Administraţiei ZAL „Baştina-Cărpineni”, adoptate în limitele competenţei sale, sunt obligatorii spre executare pentru toţi rezidenţii ZAL „Baştina-Cărpineni”.

(9) În conformitate cu legile şi cu actele dispozitive şi cele normative ale Guvernului, Administraţia ZAL „Baştina-Cărpineni” determină modul de dare în arendă a terenurilor, modul de acordare a drepturilor de folosinţă a resurselor naturale, precum şi a clădirilor, construcţiilor şi fondurilor fixe care aparţin sau care sunt transmise în folosinţă Administraţiei. Drepturile şi obligaţiile Administraţiei ZAL „Baştina-Cărpineni” în domeniul utilizării terenurilor sunt reglementate de legile şi de actele normative ale Guvernului Republicii Moldova în domeniul funciar.

(10) Administraţia ZAL „Baştina-Cărpineni” nu are dreptul să intervină în activitatea economică a rezidenţilor şi subiecţilor Zonei Antreprenoriatului Liber, dacă această activitate nu contravine legislaţiei şi contractului încheiat între Administraţia şi rezidenţii ZAL „Baştina-Cărpineni”.

(11) Administraţia Zonei Antreprenoriatului Liber „Baştina-Cărpineni”, administratorul principal şi alţi lucrători ai Administraţiei nu au dreptul să desfăşoare activitatea de întreprinzător pe teritoriul ZAL „Baştina-Cărpineni”, precum şi să participe direct sau indirect la formarea capitalului social al antreprenorilor, persoanelor juridice – rezidenţi ai ZAL „Baştina-Cărpineni”, care îşi desfăşoară activitatea pe teritoriul zonei respetive.

(12) Retribuţia muncii lucrătorilor Administraţiei ZAL „Baştina-Cărpineni” se efectuează în conformitate cu legislaţia muncii a Republicii Moldova, aflată în vigoare.

(13) Administraţia ZAL „Baştina-Cărpineni” efectuează conform legii gestiunea contabilă şi statistică a activităţii sale. Administratorul principal prezintă în mod sistematic Ministerului Economiei şi Comerţului rapoarte privind activitatea desfăşurată în Zona Antreprenoriatului Liber. Forma şi termenele de prezentare a rapoartelor se stabilesc de către Ministerul Economiei şi Comerţului al Republicii Moldova.
Articolul 9. Structura Zonei Antreprenoriatului Liber „Baştina-Cărpineni”.
Zona Antreprenoriatului Liber „Baştina-Cărpineni” este formată şi urmează a funcţiona conform următoarei structuri:
      (1) Administraţia Zonei Antreprenoriatului Liber, condusă de administratorul principal. În cadrul Administraţiei zonei urmează a fi incluse următoarele sectoare: contabilitatea, sectorul economico-financiar, sectorul juridic, sectorul agrar-industrial, sectorul industrial, sectorul de producţie, sectorul tehnico-material de aprovizionare, sectorul energetic, sectorul de construcţii capitale, sectorul de dezvoltare infrastructurală, sectorul de transport şi de prestare a altor servicii.
      (2) În structura ZAL „Baştina-Cărpineni” se formează Consiliul de Administrare a Zonei Antreprenoriatului Liber, care este format la iniţiativa Administratorului principal al ZAL „Baştina-Cărpineni”. În Consiliul de Administrare a Zonei Libere în cauză urmează a fi incluşi conducătorii sectoarelor de activitate din ZAL „Baştina-Cărpineni”, în număr impar.

      (3) ZAL „Baştina-Cărpineni” include în structura sa teritorială sectoarele:

        a) sectorul agro-industrial;

        b) sectorul industrial;

        c) sectorul zootehnic;

        d) sectorul energetic;

        e) sectorul de aprovizionare tehnico-materială;

        f) sectorul social-cultural;

        g) sectorul de transport şi de alte mijloace tehnice şi tehnologii speciale;

        h) sectorul de construcţii şi de dezvoltare infrastructurală;
        i) sectorul de comerţ cu mărfurile agro-industriale, industriale, energetice;

        j) sectorul juridic şi relaţii economice externe.
Articolul 10. Rezidenţii Zonei Antreprenoriatului Liber „Baştina-Cărpineni”.
(1) Rezident al zonei libere, denumit în continuare rezident, poate fi orice persoană fizică sau juridică, care dispune de careva titlu de proprietate, obţinut în modul stabilit prin lege, şi care nu formează obiectul litigiului în instanţele judecătoreşti, înregistrată conform legislaţiei naţionale a Republicii Moldova în calitate de subiect în raza de constituire, activitate şi funcţionare a ZAL „Baştina-Cărpineni” şi care practică activitatea de antreprenoriat în Republica Moldova.

(2) Selectarea rezidenţilor se efectuează de către Administraţia Zonei Antreprenoriatului Liber „Baştina-Cărpineni” pe bază de concurs, ţinându-se cont de posesia şi distribuirea legală asupra proprietăţii, stabilită în bază de lege a imobilului, fondurilor fixe, care nu prezintă litigiu în instanţele judecătoreşti, de volumul şi caracterul investiţiilor preconizate, de necesitatea de creare a infrastructurii de producţie şi neproductive a Zonei Antreprenoriatului Liber, de menţinerea orientării zonei libere spre fabricarea producţiei industriale pentru export, de teritoriu şi terenurile libere, de asigurarea cu forţă de muncă, apă, resurse energetice şi de alte criterii.

(3) Întreprinderile pe a căror bază se creează Zona Antreprenoriatului Liber „Baştina-Cărpineni” sunt obligate, în termen de o lună, să se înregistreze în calitate de rezidenţi.

(4) Modul de desfăşurare a concursurilor în Zona Antreprenoriatului Liber „Baştina-Cărpineni” se stabileşte în regulamentul cu privire la concursuri, aprobat de Guvernul Republicii Moldova.

(5) Condiţiile de selectare a rezidenţilor ZAL „Baştina-Cărpineni”, precum şi criteriile de determinare a învingătorilor la concursuri se stabilesc de către Administratorul principal al ZAL „Baştina-Cărpineni”, de comun acord cu Ministerul Economiei şi Comerţului al Republicii Moldova.
(6) Persoana fizică sau juridică care a obţinut dreptul de înregistrare în calitate de rezident încheie cu Administraţia ZAL un contract pentru desfăşurarea în zona liberă a activităţii de întreprinzător. Contractul de activitate a rezidentului, subiectului ZAL se încheie pentru întreaga perioadă de activitate în zona respectivă.

(7) În contract se indică:
      a) genul de activitate autorizat;

      b) drepturile şi obligaţiile rezidentului şi ale Administraţiei ZAL;

      c) proiectul economic care urmează să fie realizat în Zona Antreprenoriatului Liber şi parametrii preconizaţi ai acestuia;

      d) cuantumul plăţilor zonale şi a taxelor şi plăţilor de arendă;

      e) facilităţile acordate rezidentului de către Administraţie;

      f) tipurile rapoartelor pe care le prezintă rezidentul;

      g) responsabilităţile părţilor, în caz de încălcare a cerinţelor contractuale;

      h) alte aspecte, conform înţelegerii dintre părţi.

(8) Pentru înregistrarea în calitate de rezident se percepe o taxă în mărimea stabilită de Administraţia ZAL, de comun acord cu Ministerul Economiei şi Comerţului.

(9) În termen de 15 zile de la înregistrarea rezidentului, în ZAL „Baştina-Cărpineni” Administraţia prezintă câte o copie a deciziei de înregistrare autorităţii administraţiei publice locale şi organului fiscal, statistic şi vamal respectiv.

(10) În ZAL „Baştina-Cărpineni” pot fi desfăşurate următoarele genuri de activitate:

        a) producţia industrială a mărfurilor de export, cu excepţia alcoolului etilic (alcoolului etilic rafinat, alcoolului etilic cu tăria mai mare de 80% vol, alcoolului etilic cu tăria mai mică de 80% vol, alcoolului tehnic, alcoolului denaturat, distilatelor de vin crude şi învechite, altor derivaţi din alcool etilic) şi a producţiei alcoolice;

        b) sortarea, ambalarea, împachetarea, marcarea şi alte asemenea operaţiuni cu mărfurile tranzitate prin teritoriul vamal al Republicii Moldova;

        b1) activitatea comercială externă;

        b2) activitatea de transport;

        c) genuri auxiliare de activitate, cum ar fi serviciile comunale, de depozitare, de construcţii, de alimentaţie publică, etc., necesare desfăşurării activităţilor indicate la lit. a) şi b).

(11) Genul prioritar de activitate va fi confecţionarea mărfurilor şi produselor agricole-industriale, cât şi a celor vinicole-industriale.

(12) Volumul mărfurilor (serviciilor) importate anterior sau produse în Zona Antreprenoriatului Liber, pe care rezidentul le realizează în afara ZAL „Baştina-Cărpineni” nu poate depăşi 30% din volumul total de realizare a mărfurilor (serviciilor) timp de  un an.

(13) Scoaterea producţiei alcoolice din Zona Antreprenoriatului Liber în afara teritoriului vamal al Republicii Moldova se permite numai pentru prezentare la expoziţii, concursuri, degustări, având documentele necesare de însoţire. Evidenţa şi marcarea producţiei alcoolice se efectuează în conformitate cu legile şi cu actele normative ale Guvernului. Importul tutunului şi produselor din tutun în Zona Antreprenoriatului Liber „Baştina-Cărpineni” şi producerea în ea a produselor din tutun sunt strict interzise.

(14) Rezidenţii desfăşoară activităţile menţionate la alin.(10) pe baza autorizaţiei pentru fiecare gen de activitate aparte, eliberate de Administraţia ZAL „Baştina-Cărpineni” pe baza contractului încheiat cu aceştia conform regulamentului aprobat de către Administratorul principal, de comun acord cu Ministerul Economiei şi Comerţului.

(15) Autorizaţia pentru desfăşurarea activităţii în Zona Antreprenoriatului Liber „Baştina-Cărpineni” nu scuteşte rezidentul de obligaţia de a obţine şi alte licenţe (autorizaţii) stabilite prin legile organice ale Republicii Moldova.
(16) Autorizaţia prevăzută la alin.(14) se eliberează, de regulă, pentru termenul de valabilitate a contractului încheiat între rezident şi Administraţia ZAL „Baştina-Cărpineni”. Autorizaţia eliberată rezidentului ZAL „Baştina-Cărpineni” poate fi retrasă sau acţiunea ei poate fi suspendată în cazul în care acesta nu îndeplineşte condiţiile contractului sau cerinţele legislaţiei.
(17) Desfăşurarea în Zona Antreprenoriatului Liber „Baştina-Cărpineni” a activităţii de întreprinzător de către persoanele fizice sau juridice care nu sunt înregistrate în calitate de rezidenţi, subiecţi sau care nu dispun de autorizaţia necesară pentru această activitate este interzisă şi atrage răspunderea prevăzută de legislaţia naţională a Republicii Moldova.

(18) Administraţia ZAL „Baştina-Cărpineni” este în drept să permită nerezidenţilor efectuarea pe teritoriul zonei libere de lucrări privind dezvoltarea infrastructurii acestei zone.

(19) Rezidenţii ZAL „Baştina-Cărpineni” sunt obligaţi de a declara mărfurile numai la Serviciul Vamal al Republicii Moldova ce supraveghează activitatea Zonei Antreprenoriatului Liber corespunzătoare.
(20) Rezidenţilor ZAL „Baştina-Cărpineni”, prin anularea înregistrării, li se poate revoca statutul de rezident în caz de:

a) neexecutare a condiţiilor contractului încheiat între aceştia şi Administraţie;

b) încălcarea de către aceştia a legislaţiei sau a cerinţelor stabilite de Administraţie în limitele competenţei sale, stabilite prin legi şi prin actele normative ale Guvernului;

c) existenţa unor date falsificate în documentele prezentate de aceştia Administraţiei;

d) neachitarea datoriilor la plăţile şi taxele zonale obligatorii;

e) desfăşurarea activităţii de întreprinzător fără autorizaţiile respective:

    - după expirarea a 3 luni de la data primirii înştiinţării despre încălcarea comisă.

(21) Rezindeţii  ZAL „Baştina-Cărpineni”, în condiţiile legii, pot contesta în Curtea de apel economică a Curţii Supreme de Justiţie acţiunile Administraţiei, inclusiv cele privind retragerea autorizaţiei sau suspendarea activităţii, precum şi privind retragerea statutului de rezident.

(22) Cuantumurile taxelor de acordare a autorizaţiilor se stabilesc de către Administraţia ZAL, de comun acord cu Ministerul Economiei şi Comerţului al Republici Moldova.
(23) Rezidentul ZAL „Baştina-Cărpineni” ţine, în modul stabilit, evidenţa contabilă şi statistică a activităţii sale, prezintă sistematic Administraţiei ZAL „Baştina-Cărpineni” rapoarte privind activitatea desfăşurată în zonă. Forma şi termenele de prezentare a rapoartelor se stabilesc de către Administraţie.

(24) Evidenţa activităţii de întreprinzător desfăşurate de rezident, subiect în cadrul ZAL „Baştina-Cărpineni”trebuie să se ţină separat de evidenţa activităţii desfăşurate de acesta în afara Zonei Antreprenoriatului Liber.

(25) Controlul activităţii rezidenţilor ZAL „Baştina-Cărpineni” se efectuează prin:

        a) controale planificate – nu mai des de o lună în decursul unui an calendaristic, de către toate organele de control concomitent;

        b) controale neplanificate – dacă există cel puţin una din următoarele circumstanţe:

              - au fost încălcate termenii stabiliţi de prezentare a rapoartelor fiscale, statistice ori zonale sau dacă acestea conţin date neautentice;

              - au fost înregistrate plângeri sau alte petiţii scrise privind încălcarea legislaţiei de către rezident;

              - există temeiuri suficiente de a considera că acţiunile rezidentului conţin elementele unei infracţiuni; 

              - Administraţia are temeiuri suficiente de a considera că rezindetul încalcă contractul încheiat între ei sau legislaţia cu privire la Zona Antreprenoriatului Liber.

(26) Toate controalele pe teritoriul Zonei Antreprenoriatului Liber „Baştina-Cărpineni” se efectuează de comun acord cu Administraţia ZAL şi în prezenţa reprezentanţilor acesteia şi a rezidentului ZAL „Baştina-Cărpineni”, de la al cărui nume a fost prezentată plângerea sau a cărui activitate constituie temei pentru efectuarea controlului.

(27) Prevederile alin.(26) al art.10 nu se extind asupra controalelor efectuate de către Serviciul Vamal de pe lângă Ministerul Finanţelor al Republicii Moldova.

(28) Banca Naţională a Moldovei efectuează, în limitele competenţei sale, controlul asupra activităţii rezidenţilor ZAL „Baştina-Cărpineni” conform Legii cu privire la Banca Naţională a Moldovei.
Articolul 11. Subiecţii Zonei Antreprenoriatului Liber „Baştina-Cărpineni”.
(1) Subiect al Zonei Antreprenoriatului Liber „Baştina-Cărpineni”, denumit în continuare subiect, poate fi orice persoană juridică sau persoană fizică care activează în bază de antreprenor, fiind înregistrat în modul şi forma stabilită de legislaţia naţională a Republicii Moldova, participă la activitatea economică socială, culturală a statului Republica Moldova, şi care are reşedinţa atât pe teritoriul vamal al Republicii Moldova, cât şi în afara lui.
(2) Baza juridică a activităţii subiectului ZAL „Baştina-Cărpineni” este licenţa de practicare a genului concret de activitate, eliberată în modul prevăzut de legislaţia naţională a Republicii Moldova, cât şi autorizaţia de formă specială eliberată de organele statale competente la practicarea modului sau genului de activitate economică, socială, culturală şi a altor genuri de activitate economică, socială, culturală şi a altor genuri de activitate care nu contravin intereselor economice, sociale, culturale, financiare ale Republicii Moldova.

(3) Aprobarea subiecţilor Zonei Antreprenoriatului Liber „Baştina-Cărpineni” este efectuată de către Administraţia ZAL „Baştina-Cărpineni” în bază de contract, acord de formă specială prevăzută de legislaţia în vigoare a Republicii Moldova şi care practică în mod legal activitatea de întreprinzător, agent economic pe teritoriul Republicii Moldova, fie în afara Republicii Moldova, în conformitate cu actele legislative, executive sau normative aflate în vigoare.

(4) Condiţiile de selectare şi aprobare a subiecţilor ZAL „Baştina-Cărpineni” se elaborează de Administraţia ZAL, de comun acord cu Ministerul Economiei şi Reformelor al Republicii Moldova.
(5) Subiecţii ZAL „Baştina-Cărpineni” în forma şi metoda stabilită de legislaţie prezintă darea de seamă despre lucrul sau activitatea de muncă înfăptuită Administraţiei ZAL, cât şi organelor statale competente la verificarea şi controlul înfăptuirii activităţii de antreprenor.
(6) Administraţia ZAL „Baştina-Cărpineni” dispune de temeiul juridic de a rezilia contractul sau Acordul de colaborare cu subiectul ZAL „Baştina-Cărpineni” înainte de termenul prevăzut în el, dacă:

        a) nu execută în forma şi modul cuvenit obligaţiunile sale prevăzute de contractul sau acordul încheiat de subiect cu Administraţia ZAL;

        b) pe parcursul exercitării funcţiilor obligaţionale şi-a depăşit atribuţiile sale obligaţionale prevăzute de contractul sau acordul încheiat între părţi;
        c) subiecţii ZAL „Baştina-Cărpineni” pe parcursul exercitării funcţiilor obligaţionale au comis careva prejudicii materiale, financiare ZAL „Baştina-Cărpineni”;

        d) subiectul ZAL „Baştina-Cărpineni” a fost recunoscut de către instanţa de judecată în modul prevăzut de lege ca vinovat în comiterea căreiva infracţiuni, delicte în situaţia exercitării obligaţiunilor contractuale sau acordului avut între el şi Administraţia ZAL „Baştina-Cărpineni”;

        e) subiectul ZAL „Baştina-Cărpineni” în rezultatul exercitării îndeplinirii obligaţiunilor prevăzute în contract sau acordul încheiat între părţi a afectat esenţial imaginea ZAL „Baştina-Cărpineni” pe teritoriul vamal al Republicii Moldova, cât şi în afara lui.

(7) Rezilierea înainte de termen a contractului, acordului subiectului ZAL „Baştina-Cărpineni” cu Administraţia ZAL „Baştina-Cărpineni” nu eliberează subiectul în cauză recunoscut vinovat de încălcarea comisă de recuperarea prejudiciului material şi moral cauzat de ZAL „Baştina-Cărpineni”.

Articolul 12. Regimul vamal facilitar.
(1) Pe teritoriul ZAL „Baştina-Cărpineni” regimul vamal facilitar este asigurat de către organul teritorial vamal al Serviciului Vamal a cărui activitate este coordonată sub aspect organizatoric cu Administraţia ZAL „Baştina-Cărpineni”.
(2) În termen de o lună de la data intrării în vigoare a prezentei legi cu privire la crearea Zonei Antreprenoriatului Liber „Baştina-Cărpineni”, Serviciul Vamal de pe lângă Ministerul Finanţelor al Republicii Moldova va elabora regulamentul serviciului vamal din zona respectivă, mecanismul şi modul de asigurare tehnică a funcţionării acestuia, va înainta propuneri Guvernului privind numărul de personal şi finanţarea activităţii serviciului în cauză.

(3) Pe teritoriul ZAL „Baştina-Cărpineni” se stabileşte regimul de declarare obligatorie către organul vamal a mărfurilor (serviciilor) introduse pe şi scoase de pe acest teritoriu. Introducerea zilnică în ZAL „Baştina-Cărpineni” a mărfurilor autohtone în scopuri necomerciale, având valoarea totală indicată în documentele de însoţire a acestora, care nu va depăşi 50 de euro inclusiv, se realizează fără completarea declaraţiei vamale marfare în detaliu.
(4) Pe teritoriul ZAL „Baştina-Cărpineni” nu se aplică regimul de contingentare şi licenţiere la importul şi exportul mărfurilor (serviciilor), încărcăturilor, obiectelor.

(5) Se consideră originare din ZAL „Baştina-Cărpineni” mărfurile produse integral sau prelucrate integral în această zonă, dacă:

     a) intervine schimbarea poziţiei mărfii (a codului de clasificare a mărfii) în nomenclatorul mărfurilor la nivelul unuia din primele patru semne; sau
     b) costul mărfurilor declarate ce se exportă depăşeşte costul produselor, fabricatelor, semifabricatelor introduse în ZAL „Baştina-Cărpineni” din cauza creşterii cu peste 35% a ponderii cheltuielilor proprii.

(6) Asupra mărfurilor, seriviciilor, produselor care n-au fost prelucrate suficient în ZAL „Baştina-Cărpineni”, la scoaterea lor în afara ZAL „Baştina-Cărpineni” pe teritoriul vamal al Republicii Moldova se extind prevederile legislaţiei vamale, în partea ce se referă la conţinutul componenţei importului.

(7) Autoturismele importate pe teritoriul ZAL „Baştina-Cărpineni” pentru necesităţile Administraţiei şi rezidenţilor se impun mecanismului de calificare şi achitare a plăţilor şi taxelor vamale conform legislaţiei vamale a Republicii Moldova, aflată în vigoare.

(8) Se interzice introducerea pe teritoriul ZAL „Baştina-Cărpineni” a mărfurilor şi altor obiecte în cazul în care comercializarea lor este interzisă de legile Republicii Moldova sau de Conveţiile şi Acordurile internaţionale la care Republica Moldova este parte, precum şi în cazul în care acestea:

      a) prezintă pericol pentru alte mărfuri şi obiecte din ZAL „Baştina-Cărpineni”;

      b) pun în pericol securitatea publică şi mediul ambiant al statului;

      c) nu corespund normelor şi regulilor ecologice şi sanitaro-igienice prevăzute de legislaţie;

      d) nu corespund normelor tehnice de origine a acestor mărfuri;

      d) nu corespund cerinţelor de calitate, conformitate şi corespundere, stabilite de legislaţia în vigoare a Republicii Moldova pentru asemenea mărfuri.

(9) Livrările de mărfuri (produse) fabricate, semifabricate în ZAL „Baştina-Cărpineni” pe teritoriul vamal al Republicii Moldova sunt asimilate exportului, iar livrarea mărfurilor (serviciilor) din ZAL „Baştina-Cărpineni” pe restul teritoriului vamal al Republicii Moldova sunt asimilate importului şi se reglementează în conformitate cu legislaţia în vigoare a Republicii Moldova.

(10) Mărfurile (produsele) aflate în ZAL „Baştina-Cărpineni” până la momentul traversării frontierelor ei au regim de circulaţie liberă şi se transmit de la un rezident la altul fără perfectarea declaraţiei vamale marfare în detaliu.
(11) La încetarea activităţii ZAL „Baştina-Cărpineni”, precum şi în cazul revocării statutului de rezident până la încetarea activităţii zonei libere, rezidentul sau fostul rezident plasează mărfurile introduse anterior sub regimul vamal de zonă liberă, sub alt regim vamal în conformitate cu legislaţia în vigoare. Stocurile de mărfuri aflate în depozitare se plasează la valoarea lor iniţială, iar mărfurile utilizate (activele materiale pe termen lung) – la valoarea lor reziduală. 

Articolul 13. Regimul fiscal facilitar pe teritoriul ZAL „Baştina-Cărpineni”.
(1) Controlul asupra respectării legislaţiei fiscale în cadrul ZAL „Baştina-Cărpineni” îl exercită organele fiscale ale Republicii Moldova.

(2) Impozitul pe venitul rezidenţilor, obţinut de la livrarea mărfurilor (serviciilor), produselor, fabricatelor, semifabricatelor din ZAL „Baştina-Cărpineni” pe teritoriul vamal al Republicii Moldova se percepe conform legislaţiei fiscale a Republicii Moldova, aflată în vigoare.

(3) Administraţia ZAL „Baştina-Cărpineni” are dreptul să stabilească plăţi şi taxe sezoniere. Cuantumul plăţilor şi taxelor sezoniere percepute de la rezidenţi de către Administraţie se stabileşte în contractul încheiat între aceştia şi Administraţia ZAL „Baştina-Cărpineni”.

(4) Cu excepţiile prevăzute în prezentul articol, faţă de activitatea ZAL „Baştina-Cărpineni” se aplică legislaţia fiscală a Republicii Moldova.

Articolul 14. Regimul valutar facilitar în ZAL „Baştina-Cărpineni”.
(1) Achitările în numerar pe teritoriul ZAL „Baştina-Cărpineni” se efectuează în moneda naţională a Republicii Moldova.

(2) Decontările cu rezidenţii, subiecţii ZAL „Baştina-Cărpineni” se efectuează în conformitate cu legile şi cu actele normative ale Guvernului Republicii Moldova, aflate în vigoare.

(3) Asupra tranzacţiilor dintre rezidenţi, subiecţi ai ZAL „Baştina-Cărpineni”, şi agenţii economici ai Republicii Moldova nu se extind cerinţele legislaţiei privind repatrierea valutei.

(4) Asupra tranzacţiilor de export-import efectuate de către rezidenţi, subiecţi ai ZAL „Baştina-Cărpineni” cu subiecţi străini se extind cerinţele stipulate în legislaţia Republicii Moldova privind repatrierea valutei.

(5) Retribuirea munci persoanelor care activează în ZAL „Baştina-Cărpineni” se efectuează în moneda naţională a Republicii Moldova.

Articolul 15. Regimul bancar facilitar în ZAL „Baştina-Cărpineni”.
(1) În adresa rezidenţilor oficiali ai Zonei Antreprenoriatului Liber „Baştina-Cărpineni” se aplică regimul bancar facilitar.
(2) Rezidenţii titulari ai ZAL „Baştina-Cărpineni” pot solicita credite bancare convenabile de la filialele băncilor aflate în raza de activitate a comunei Cărpineni.

(3) Filialele băncilor naţionale şi a celor comerciale aflate în raza de activitate a ZAL „Baştina-Cărpineni” acordă cedite rambursabile, alte feluri de credite speciale prevăzute de Guvernul Republicii Moldova.

(4) Acordarea creditelor bancare facilitare rezidenţilor titulari din ZAL „Baştina-Cărpineni” se efectuează de către filialele Băncii Naţionale a Republicii Moldova, aflate pe teritoriul ZAL „Baştina-Cărpineni”, în conformitate cu legislaţia civilă şi bancară în vigoare a Republicii Moldova.
Articolul 16. Regimul de intrare, înregistrare şi aflare în Zona Antreprenoriatului Liber „Baştina-Cărpineni”.
(1) În cazul sosirii investitorilor străini şi a lucrătorilor rezidenţilor, precum şi al persoanelor invitate de către administratorul principal al zonei libere taxele de intrare în ZAL „Baştina-Cărpineni” nu se percep.

(2) Demersul de formă specială al Administratorului principal al ZAL „Baştina-Cărpineni” constituie temei pentru eliberarea permisului de şedere şi a autorizaţiei de angajare a investitorului străin sau a lucrătorului rezidentului ZAL „Baştina-Cărpineni”.

Articolul 17. Relaţiile de muncă ale rezidenţilor Zonei Antreprenoriatului Liber „Baştina-Cărpineni”.
(1) La fabricile, întreprinderile, sectoarele de producţie rezidente relaţiile de muncă şi garanţiile sociale se reglementează conform legislaţiei, prin contracte colective şi individuale de muncă întocmite cu Administratorul principal al ZAL „Baştina-Cărpineni”. Contractele de muncă şi activitate nu pot conţine prevederi ce ar limita drepturile stabilite de legislaţia muncii şi cele de protecţie socială a Republicii Moldova, aflată în vigoare.
(2) Chestiunile ce ţin de crearea şi activitatea sindicatelor la întreprinderile rezidente ale ZAL „Baştina-Cărpineni” se soluţionează în conformitate cu Legea sindicatelor nr.1129-XIV din 7 iulie 2000.

Articolul 18. Relaţiile de protecţie socială a rezidenţilor Zonei Antreprenoriatului Liber „Baştina-Cărpineni”.
(1) Funcţionarii Administraţiei Zonei Antreprenoriatului Liber „Baştina-Cărpineni”, aflaţi în relaţiile de muncă sunt supuşi protecţiei sociale pe întreaga perioadă de activitate în ZAL.

(2) Asupra funcţionarilor Administraţiei ZAL se răspândesc măsurile de protecţie socială în conformitate cu Legea sindicatelor Republicii Moldova nr.1129-XV din 07.07.2000.

(3) Normele de protecţie socială prevăzute de legislaţia în vigoare se aplică asupra funcţionarului ZAL, cât şi a membrilor familiilor sale.
Articolul 19. Relaţiile de asigurare medicală a persoanelor fizice rezidente aflate în Zona Antreprenoriatului Liber „Baştina-Cărpineni”.
(1) Funcţionarii ZAL „Baştina-Cărpineni” sunt supuşi asigurării medicale în conformitate cu legislaţia în vigoare a Republicii Moldova.

(2) Asigurării medicale sunt supuse şi persoanele fizice, membrii familiilor acestora, care sunt rezidenţi ai ZAL „Baştina-Cărpineni”, aflaţi în bază de contract în relaţiile de muncă cu Administraţia ZAL „Baştina-Cărpineni”, în conformitate cu legislaţia în vigoare.
Articolul 20. Relaţiile de promovare şi dezvoltare a tradiţiilor culturale, folclorice, populare în Zona Antreprenoriatului Liber „Baştina-Cărpineni”.
(1) Administraţia ZAL „Baştina-Cărpineni”, de comun acord cu Administraţia publică locală a comunei Cărpineni, întocmesc programe, manifestări, concursuri speciale de promovare şi dezvoltare a tradiţiilor folclorice, culturale cu rezidenţii activi ai ZAL „Baştina-Cărpineni”.

(2) Persoanele fizice, persoanele juridice, rezidenţi ai ZAL „Baştina-Cărpineni”, familiile acestora participă la concursurile folclorice republicane de dezvoltare şi promovare a artei populare, inclusiv şi la concursurile internaţionale.

(3) Cheltuielile de participare la concursuri, festivităţile populare, culturale se efectuează din fondurile speciale create de Administraţia ZAL „Baştina-Cărpineni”.
(4) Administraţia ZAL „Baştina-Cărpineni”, de comun acord cu Consiliul de Administrare formează un fond social de promovare a culturii pe teritoriul ZAL „Baştina-Cărpineni”.
Articolul 21. Soluţionarea litigiilor de muncă, sociale, civile şi administrative parvenite în Zona Antreprenoriatului Liber „Baştina-Cărpineni”.
(1) Litigiile dintre rezidenţii ZAL „Baştina-Cărpineni” şi alte persoane juridice ale Republicii Moldova sau Administraţie se soluţionează de către instanţele judecătoreşti competente ale Republicii Moldova, în corespundere cu legislaţia aflată în vigoare.

(2) Litigiile dintre persoanele fizice sau juridice străine şi rezidenţi, dintre întreprinderile cu investiţii străine – rezidenţi, şi alte persoane juridice ale Republicii Moldova pot fi soluţionate prin intermediul judecătoriilor economice specializate ale Republicii Moldova, arbitrajului internaţional, dacă legislaţia Republicii Moldova nu prevede altfel.

Articolul 22. Garanţiile de stat acordate rezidenţilor Zonei Antreprenoriatului Liber „Baştina-Cărpineni”. 
(1) Zona Antreprnoriatului Liber „Baştina-Cărpineni” se creează pentru o perioadă de cel puţin 30 de ani. Perioada de funcţionare a ZAL „Baştina-Cărpineni” se stabileşte în legea cu privire la zona liberă respectivă.

(2) În cazul în care sunt adoptate legi noi care înrăutăţesc condiţiile de activitate a rezidenţilor în ceea ce priveşte regimul vamal, fiscal şi alte regimuri facilitare prevăzute de legile referitoare la activitatea zonelor libere, rezidenţi sunt în drept, pe parcursul unei perioade de 10 ani, dar care nu va depăşi termenul de funcţionare a zonei libere concrete, să activeze conform prevederilor legilor în vigoare până la data punerii în aplicare a noilor legi. Această normă se va aplica activităţii desfăşurate de rezidenţii ZAL „Baştina-Cărpineni” în cadrul proiectelor investiţionale înregistrate până la adoptarea legii noi.

(3) Pentru rezidenţii ZAL „Baştina-Cărpineni” care investesc în fondurile fixe ale întreprinderii situate pe teritoriul zonei libere şi/sau în dezvoltarea infrastructurii zonei libere un capital echivalent cu cel puţin 200 de milioane de dolari SUA, garanţiile de stat prevăzute la alin.(2) se extind pe întreaga perioadă de activitate a rezidentului în zona liberă, dar nu mai mult de 20 ani.

Articolul 23. Termenul de formare şi activitate a Zonei Antreprenoriatului Liber „Baştina-Cărpineni”.
(1) Zona Antreprenoriatului Liber „Baştina-Cărpineni” urmează a fi formată timp de 45 de zile de la momentul intrării în vigoare a prezentei legi.

(2) Zona Antreprenoriatului Liber „Baştina-Cărpineni” va activa şi funcţiona pe parcursul a 30 de ani calendaristici de la momentul intrării în vigoare a prezentei legi.
Articolul 24. Încetarea activităţii Zonei Antreprenoriatului Liber „Baştina-Cărpineni”.
(1) Activitatea ZAL „Baştina-Cărpineni” încetează:

      a) la expirarea termenului de funcţionare a zonei libere, prevăzut în legea cu privire la Zona Antreprenoriatului Liber „Baştina-Cărpineni”;

      b) înainte de expirarea termenului de funcţionare a zonei, dacă activitatea ei contravine obiectivelor prezentei legi sau intereselor economice ale Republicii Moldova.

(2) Decizia privind încetarea înainte de termen a activităţii zonei libere este adoptată de Parlament, la propunerea Guvernului. Procedura de încetare a funcţionării Zonei Antreprenoriatului Liber şi modul de asigurare a garanţiilor de stat prevăzute pentru rezidenţii ZAL „Baştina-Cărpineni” la art.13 alin.(2) se stabileşte de Guvernul Republicii Moldova.
Articolul 25. Dispoziţii finale şi tranzitorii asupra Zonei Antreprenoriatului Liber „Baştina-Cărpineni”.
(1) Legea privind ZAL „Baştina-Cărpineni”, care este în vigoare la data intrării în vigoare a prezentei legi continuă să funcţioneze în partea în care nu contravin prezentei legi.

(2) În termen de o lună de la data intrării în vigoare a prezentei legi, Serviciul Vamal de pe lângă Ministerul Finanţelor al Republicii Moldova elaborează regulamentul Serviciului Vamal în Zona Antreprenoriatului Liber „Baştina-Cărpineni”, mecanismul şi modul de asigurare tehnică a funcţionării lui, înaintează Guvernului propuneri privind numărul de personal şi finanţarea activităţii serviciului.

(3) Guvernul, în termen de 3 luni:

      - va aduce actele sale normative în corespundere cu prezenta lege;

      - va prezenta Parlamentului Republicii Moldova propuneri pentru aducerea legislaţiei în vigoare în corespundere cu prezenta lege;

       - va adopta actele normative necesare pentru executarea prezentei legi.

(4) Rezidentul Zonei Antreprenoriatului Liber „Baştina-Cărpineni”, înregistrat înainte de intrarea în vigoare a prezentei legi, are dreptul, în decursul a 10 ani de la intrarea ei în vigoare, să activeze în baza prevederilor legilor privind zonele libere concrete referitoare la regimul fiscal şi vamal, în vigoare la data înregistrării sale. Rezidentul, în decursul a 3 luni de la intrarea în vigoare a prezentei legi va comunica Administraţiei decizia sa în acest sens, în caz contrar el va cădea sub incidenţa prezentei legi.
Notă informativă
la proiectul de lege, Zona Antreprenoriatului Liber –
producerea mărfurilor agro-industriale ”Baștina – Cărpineni”
 

Comuna Cărpineni, raionul Hîncești, Republica Moldova, este dislocată la o depărtare de 68 km de orașul Chișinău și la 18 km distanță de Punctul de Control și Trecere a Frontierei de Stat Leușeni a Republicii Moldova cu România. Pe teritoriul comunei Cărpineni locuiesc actualmente peste 10.000 de locuitori. Către Comuna Cărpineni sunt acostate circa 8.500 ha de pămînt arabil, livezi, vii, imașuri și alte terenuri fertile care pot fi utile pentru renovarea agriculturii. Pe teritoriul Comunei Cărpineni, în care este încadrat și satul Horjești, se află fosta fabrică experimental - științifică de vinuri și coneacuri ”Cărpineni”, centrul de colectare și uscare a legumelor și fructelor, sediul fostei fabrici de păpuși, fabrica de unt și de brînzeturi, combinatul de nutrețuri, complexul de vite mari cornute și porcine care la moment nu funcționează fiind în stare deplorabilă.

Actualmente, pe teritoriul întregii Comune Cărpineni sunt înregistrați și funcționează peste 70 de persoane juridice, constituite ca formă de societate cu răspundere limitată: întreprinderi mixte, întreprinderi individuale, persoane fizice care activează în bază de patentă individuală care formează infrastructura activității economice pe teritoriul Comunei Cărpineni.

În Comuna Cărpineni, prin care trece traseul auto Chișinău – Hîncești, Lăpușna – Cărpineni – Minjir – Voinescu, este dislocată piața de comercializare a mărfurilor industriale, piața mărfurilor de construcție, a produselor lactate, a animalelor și a păsărilor vii, a cărnii, inclusiv și a produselor agricole finite care funcționează în zilele de joi și de duminică a fiecărei săptămîni, fiind vizitată de fiecare dată de circa 1500 – 2000 de persoane care sosesc în localitatea Cărpineni din localitățile vecine, din orășelul Hîncești, din Chișinău și din alte localități ale Republicii Moldova.

Anual, pe teritoriul Comunei Cărpineni se construiesc case de locuit, depozite, încăperi agricole industriale, ateliere de confecționare a produselor lemnoase în număr aproximativ de 20 – 25 unități constructive anual.
În contextual celor expuse şi în baza demersului organizaţiei obşteşti “Baştina-Cărpineni” prin care s-a solicitat înaintarea proiectului dat spre examinare Parlamentului, fracţiunea parlamentară “Alianţa “Moldova Noastră” propune spre examinare şi aprobare proiectul de Lege  privind privind formarea Zonei Antreprenoriatului Liber – producerea mărfurilor 

agro-industriale „Baştina-Cărpineni”

